RAPPORT FRA KOMMISSIONEN TIL EUROPA-PARLAMENTET OG RÅDET om udgiftsudviklingen inden for EUGFL, Garantisektionen Alarmsystemet Nr. 7/2000

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Kommentarer

4. Konklusioner

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra 16. oktober 1999 til 31 maj 2000.

1.1. Underudgiftsområdet 1a "Traditionelle udgifter for EUGFL, Garantisektionen, og veterinærudgifter"

>TABELPOSITION>

1.2. Underudgiftsområde 1b "Udvikling af landdistrikter og ledsageforanstaltninger"

>TABELPOSITION>

>TABELPOSITION>

3. Kommentarer

3.1. Bevillingsforbruget i juli 2000

Forbruget af bevillingerne under budgettets udgiftsområde B1 udgør for juli 2000 (medlemsstaternes udgifter fra 16. oktober 1999 til 31 maj 2000) 32 043 mio. EUR, dvs. 78,2 % af bevillingerne. Udgifterne ligger

- for underudgiftsområde 1a (traditionelle udgifter for EUGFL, Garantisektionen, og veterinærudgifter) 238 mio. EUR under indikatoren. Overskridelsen af indikatoren er større end den foregående måned,

- for underudgiftsområde 1b (udvikling af landdistrikter og ledsageforanstaltninger) 826 mio. EUR under indikatoren.

3.2. Valutafaktorer

3.2.1. Dollarens vekselkurs over for euroen

Udgiftsniveauet, som er omhandlet i foregående punkt, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, bl.a. for korn og sukker, samt for nogle former for intern støtte såsom støtte til bomuld afhænger udgiftsniveauet af udviklingen i dollarkursen.

I overensstemmelse med Rådets beslutning om budgetdisciplin er landbrugsbudgettet for 2000 opstillet på grundlag af den gennemsnitlige vekselkurs for dollar i januar, februar og marts 1999, dvs. 1 EUR = 1,12 USD.

Den faktiske eurokurs er klart lavere end vekselkursen i budgettet. Den gennemsnitlige dollarkurs fra 1. august 1999 til den 31. juli 2000 (referenceperiode for beregning af dollarkursens indvirkning) vil afvige fra denne budgetvekselkurs, og medlemsstaternes udgiftsniveau vil blive lavere som følge af udviklingen i dollarkursen [1].

[1] Den gennemsnitlige dollarkurs fra 1. august 1999 til 20 juni 2000 har været ca. 1 EUR = 1 USD. Hvis kursen den 20.junu (1 EUR = 0,95 USD) holder sig indtil udgangen af regnskabsåret, vil gennemsnitskursen blive på ca. 1 EUR= 1 USD.

EUGFL, Garantisektionen, kan kun delvist nyde godt af disse besparelser. Som bekendt skal besparelser, der overstiger det fribeløb på 200 mio. EUR, der er fastsat i reglerne for budgetdisciplin, overføres til den monetære reserve ved regnskabsårets udgang og må ikke anvendes til at finansiere andre foranstaltninger.

3.2.2. Dobbeltkursernes virkning

Dobbeltkurserne vil give sig udslag i betydeligt lavere udgifter end i de foregående år. Afskaffelsen af de grønne kurser har resulteret i, at dobbeltkursvirkningen er forsvundet i eurozonen, og har derfor medført store besparelser.

Under udarbejdelsen af ændringsskrivelsen blev udgifterne til dobbeltkursen for EUGFL, Garantisektionen, anslået til 119 mio. EUR. Ifølge en beregning for nylig anslås dobbeltkursen til at koste 240 mio. EUR, hvilket er lig med en forhøjelse på 121 mio. EUR.

3.3. Markedsfaktorer

3.3.1. Underudgiftsområde 1a: Traditionelle udgifter for EUGFL, Garantisektionen, og veterinærudgifter

Kapitel B1-10: Markafgrøder // + 248 mio. EUR

// (udgifter: 16 069 mio. EUR)

(indikator: 15 821 mio. EUR)

Overskridelsen af indikatoren skyldes

- budgetmyndighedens lineære nedskæring af bevillingerne ved vedtagelsen af budgettet. hvilket har ført til, at visse budgetposter vedrørende hektarstøtte overskrider indikatoren,

- større produktionsrestitutioner for stivelse (større mængder),

- større eksportrestitutioner trods besparelser som følge af den gunstige udvikling i dollarkursen. Medlemsstaternes skøn viser dog et lavere niveau for udgifter til restitutioner i de næste måneder,

- større udgifter til offentlig oplagring end forventet. Kommissionen skønner dog, at udgifterne til offentlig oplagring ved regnskabsårets udgang vil ligge under budgetbevillingerne. Som følge af betydelige salg af byg til gode priser vil interventionslagret ved regnskabsårets udgang være klart mindre end oprindelig forventet. Det vil desuden sandsynligvis ikke blive nødvendigt at foretage en yderligere værdinedskrivning af lagret ved regnskabsårets udgang.

Der kan desuden konstateres et underforbrug i forhold til indikatoren for støtte til hård hvede som følge af sene betalinger i Italien, der skyldes øget kontrol, som Kommissionen havde anmodet om.

Kommissionen skønner, at udgifterne i dette kapitel ved regnskabsårets udgang vil ligge under bevillingerne. Underforbruget vil være en følge af lavere udgifter til offentlig oplagring, eksportrestitutioner og, alt efter resultaterne af kontrollen i Italien, eventuelt hård hvede. Til gengæld vil udgifterne til anden hektarstøtte (som følge af den lineære nedskæring) samt produktionsrestitutionerne for stivelse overstige bevillingerne.

Det skal dog bemærkes, at udgiftsniveauet ved regnskabsårets udgang vil afhænge af besparelserne som følge af den gunstige udvikling i dollarkursen, og at et stort beløb derfor skal overføres til den monetære reserve.

Kapitel B1-11: Sukker // + 36 mio. EUR

// (udgifter: 1 347 mio. EUR)

(indikator: 1 311 mio. EUR)

Overskridelsen af indikatoren skyldes trods besparelser som følge af den gunstige udvikling i dollarkursen større betalinger til eksportrestitutioner. Dette er en følge af det lave prisniveau på verdensmarkedet.

Overskridelsen opvejes delvist af lavere udgifter til tilpasningsstøtten til raffinering af sukker.

Det anslås, at udgifterne i dette kapitel ved regnskabsårets udgang vil ligge på cirka samme niveau som bevillingerne i budgettet. Det skal dog erindres om, at en del af de besparelser, der skyldes den gunstige udvikling i dollarkursen, vil blive overført til den monetære reserve.

Kapitel B1-12: Olivenolie // - 50 mio. EUR

// (udgifter: 1 966 mio. EUR)

(indikator: 2 016 mio. EUR)

Underforbruget i forhold til indikatoren skyldes lavere udgifter til produktionsstøtten til olivenolie. På grund af ændringen i kvoteordningen, så der nu opereres med nationale kvoter, har der samlet set været tale om mindre forskudsbetalinger end i de foregående år. Underforbruget forventes at ophøre, når restbeløbet udbetales senere i regnskabsåret.

Kapitel B1-15: Frugt og grøntsager // - 169 mio. EUR

// (udgifter: 978 mio. EUR)

(indikator: 1 147 mio. EUR)

Underforbruget i forhold til indikatoren berører især sektoren for forarbejdede frugter og grøntsager og skyldes bl.a. lavere udgifter til de finansielle kompensationer til fremme af forarbejdningen af citrusfrugter. En del af dette underforbrug skyldes sene betalinger, og det er sandsynligt, at en del af de udgifter, der oprindelig blev forventet i regnskabsåret 2000, først vil blive afholdt i det næste regnskabsår.

Sektoren for friske frugter og grøntsager på sin side er præget af et mindre underforbrug i forhold til indikatoren som følge af lavere betalinger for bananer.

Det skønnes, at udgifterne ved regnskabsårets udgang vil være lavere end bevillingerne på budgettet bl.a. som følge af lavere udgifter til de finansielle kompensationer til fremme af forarbejdningen af citrusfrugter og bananer.

Kapitel B1-16: Vin // + 25 mio. EUR

// (udgifter: 489 mio. EUR)

(indikator: 464 mio. EUR)

Overskridelsen af indikatoren skyldes større udgifter til støtte til anvendelse af most.

Det skønnes, at udgifterne ved regnskabsårets udgang vil overstige bevillingerne lidt i dette kapitel.

Kapitel B1-17: Tobak // - 104 mio. EUR

// (udgifter: 773 mio. EUR)

(indikator: 877 mio. EUR)

Underforbruget i forhold til indikatoren skyldes en forsinket udbetaling af præmierne for 1999-høsten. Det skønnes, at denne forsinkelse kan indhentes i løbet af regnskabsåret.

Kapitel B1-20: Mælk og mejeriprodukter // + 6 mio. EUR

// (udgifter: 1 800 mio. EUR)

(indikator: 1 794 mio. EUR)

De samlede udgifter i dette kapitel ligger ca. på niveau med indikatoren. Der kan dog inden for kapitlet konstateres afvigelser i forhold til indikatoren for flere budgetkonti.

Der konstateres overskridelser af indikatoren for udgifterne til offentlig oplagring af smør (større opkøb), støtte til anvendelse af skummetmælk (bl.a. støtte til skummetmælk, der anvendes til fremstilling af kasein) og eksportrestitutioner (større udførte mængder).

Til gengæld er der tale om et betydeligt underforbrug i forhold til indikatoren som følge af lavere udgifter til offentlig oplagring af skummetmælkspulver. Provenuet af salg er klart større som følge af de betydelige mængder, der blev solgt fra de offentlige interventionslagre, og der er ikke foretaget interventionsopkøb.

Der kan forventes et lavere bevillingsbehov end bevillingerne ved regnskabsårets udgang. Dette skyldes lavere udgifter til offentlig oplagring af skummetmælkspulver samt større tillægsafgifter for mælk end forventet på budgettet. Til gengæld vil udgifterne til eksportrestitutioner, offentlig oplagring af smør og støtte til anvendelse af skummetmælk sandsynligvis overstige bevillingerne.

Kapitel B1-21: Oksekød // + 243 mio. EUR

// (udgifter: 3 679 mio. EUR)

(indikator: 3 435 mio. EUR)

Overskridelsen af indikatoren skyldes

* hovedsagelig større udgifter til præmier som følge af:

- budgetmyndighedens lineære nedskæring af bevillingerne,

- større udgifter end forventet til ekstraordinære støtteforanstaltninger (slagtning og destruktion af dyr i Det Forenede Kongerige i forbindelse med udryddelse af BSE),

- fremskyndet udbetaling af præmierne. Det erindres om, at de fleste præmier skal udbetales til støttemodtagerne indtil udgangen af juni, og at der derfor i næste måned kan forventes, at udgifterne nærmer sig indikatoren, og

* det forhold, at provenuet fra salg fra de offentlige lagre har været mindre end forventet.

Der kan forventes en overskridelse af bevillingerne ved regnskabsårets udgang som følge af ovennævnte grunde.

Kapitel B1-22: Fåre- og gedekød // + 74 mio. EUR

// (udgifter: 1 174 mio. EUR)

(indikator: 1 100 mio. EUR)

Overskridelsen af indikatoren skyldes fremskyndet udbetaling i forhold til de tidligere år af restbeløbet af moderfårspræmien for 1999. Det drejer sig om et rent midlertidigt fænomen.

Der kan i dette kapitel derimod forventes et lavere behov på grund af de mindre udgifter til moderfårspræmier i 1999 og 2000 (højere priser på EF-markedet end forventet).

Kapitel B1-30: Varer uden for bilag I // + 29 mio. EUR

// (udgifter: 376 mio. EUR)

(indikator: 347 mio. EUR)

Bevillingsoverskridelsen skyldes større udgifter til flere basisprodukter (korn, smør og skummetmælk) end forventet. Dette er især en følge af en større udført mængde.

Det erindres om, at Kommissionen for at begrænse udgifterne i midten af maj suspenderede udstedelsen af eksportlicenser, der giver ret til restitutioner.

Udgiftsniveauet i forhold til bevillingerne ved regnskabsårets udgang afhænger især af rytmen i udnyttelsen af de licenser, der blev udstedt inden midten af maj, og af rytmen i de udbetalende organers udbetalinger i medlemsstaterne.

Kapitel B1-37: Regnskabsafslutning og nedsættelse af forskud

Dette kapitel, der ikke er underlagt indikator-systemet, omfatter de finansielle korrektioner, der besluttes i forbindelse med regnskabsafslutningen, samt nedsættelserne og suspensionerne af de forskud (nedsættelserne/suspensionerne af de månedlige refusioner), der udbetales til medlemsstaterne.

Det nuværende udgiftsniveau skyldes især de finansielle korrektioner, der blev besluttet i forbindelse med regnskabsafslutningen.

Kommissionen har desuden også truffet beslutning om nedsættelse af forskuddene, der især vedrører den manglende opkrævning af tillægsafgiften for mælk i produktionsåret 1998/99 i Italien.

Kommissionen skal desuden om muligt inden sommerpausen vedtage to beslutninger om regnskabsafslutning, som de administrative procedurer for tiden er i gang for. I betragtning af disse beslutninger skønnes det, at indkasseringerne vil nærme sig bevillingernes niveau ved regnskabsårets udgang.

Kapitel B1-39: Andre foranstaltninger // - 105 mio. EUR

// (udgifter: 640 mio. EUR)

(indikator: 745 mio. EUR)

Underforbruget i forhold til indikatoren skyldes senere udbetalinger af agromonetær støtte end forventet. Det drejer sig sandsynligvis om et midlertidigt fænomen. Det skønnes derimod, at udgifterne til agromonetær støtte ved regnskabsårets udgang vil overstige bevillingerne på budgettet som følge af udviklingen for pund sterling.

3.3.2. Underudgiftsområde 1b: Udvikling af landdistrikter og ledsageforanstaltninger

Kapitel B1-40: Udvikling af landdistrikter // - 826 mio. EUR

// (udgifter: 1 059 mio. EUR)

(indikator: 1 886 mio. EUR)

Underforbruget i forhold til indikatoren skyldes det forhold, at Kommissionen endnu ikke har vedtaget de nye programmer for perioden 2000 til 2006. Kommissionen kan på nuværende stade kun acceptere udgifterne til de tidligere ledsageforanstaltninger, mens de andre udgifter til udvikling af landdistrikter først kan konteres Garantisektionens budget efter vedtagelsen af disse programmer.

Medlemsstaternes skøn for regnskabsårets udgang viser et meget svagt behov i forhold til bevillingerne på budgettet.

4. Konklusioner

Forbruget af bevillingerne i budgettets udgiftsområde B1 udgør for juli 2000 (medlemsstaternes udgifter fra 16. oktober 1999 til 31 maj 2000) 32 043 mio. EUR, dvs. 78,2 % af bevillingerne.

4.1. Bevillingsforbruget for underudgiftsområde 1a

For underudgiftsområde 1a (traditionelle udgifter for EUGFL, Garantisektionen, og veterinærudgifter) ligger udgifterne 238 mio. EUR over indikatoren.

De sektorer, hvor indikatoren overskrides, er især:

- markafgrøder (+ 248 mio. EUR) som følge af budgetmyndighedens lineære nedskæring af bevillingerne ved vedtagelsen af budgettet og produktionsrestitutionerne for stivelse (ved regnskabsårets udgang kan der dog forventes et lavere bevillingsbehov som følge af lavere udgifter til kornmarkedet),

- oksekød (+ 244 mio. EUR) som følge af højere udgifter til præmier (delvis på grund af fremskyndet udbetaling), slagtning og destruktion af dyr i Det Forenede Kongerige i forbindelse med i forbindelse med udryddelse af BSE samt offentlig oplagring,

- fåre- og gedekød (+ 74 mio. EUR) som følge af fremskyndet udbetaling af moderfårspræmien (der kan forventes et lavere bevillingsbehov end bevillingerne ved regnskabsårets udgang),

- sukker (+ 36 mio EUR) som følge af større eksportrestitutioner,

- varer uden for bilag I (+ 29 mio. EUR) som følge af en stigning i den udførte mængde,

- vin (+ 25 mio. EUR) som følge af større udgifter til støtte til anvendelse af most.

De sektorer, hvor forbruget ligger under indikatoren, er især:

- frugt og grøntsager (- 169 mio. EUR) hovedsagelig som følge af lavere betalinger for forarbejdede frugter og grøntsager (delvis på grund af sene betalinger),

- andre foranstaltninger (- 105 mio. EUR) som følge af forsinket udbetaling af den agromonetære støtte (udgifterne vil sandsynligvis overstige bevillingerne på budgettet ved regnskabsårets udgang),

- tobak (- 104 mio. EUR) som følge af forsinkelsen af betalingen i forhold til indikatoren,

- olivenolie (- 50 mio. EUR) som følge af en forsinkelse af betalingen.

Sektoren for mælk og mejeriprodukter ligger ca. på niveau med indikatoren, men udviser betydelige afvigelser i forhold til indikatoren inden for kapitlet. Ved regnskabsårets udgang vil udgifterne i dette kapitel sandsynligvis ligge under bevillingerne.

Kommissionen skønner, at de udgifter, der skal konteres i underudgiftsområde 1a i anden halvdel af regnskabsåret, vil være mindre end oprindelig forventet. Der kan sandsynligvis konstateres besparelser, der først vil få sin virkning i de kommende måneder, og som derfor kun har ringe indflydelse på det nuværende udgiftsniveau. Det drejer sig især om lavere udgifter til kornmarkedet, mælk og mejeriprodukter (besparelser på udgifterne til offentlig oplagring af skummetmælkspulver og større opkrævning af tillægsafgiften for mælk) samt fårekød. Kommissionen mener, at risikoen for overskridelse af delloftet 1a er vigende, og at udgifterne skulle kunne holde sig inden for budgetbevillingerne.

4.2. Bevillingsforbruget for underudgiftsområde 1b

Udgifterne i underudgiftsområde 1b (udvikling af landdistrikter og ledsageforanstaltninger) ligger 826 mio. EUR under indikatoren. Dette skyldes det forhold, at Kommissionen endnu ikke har vedtaget de nye programmer for perioden 2000 til 2006. Kommissionen kan på nuværende stade kun antage udgifterne til de tidligere ledsageforanstaltninger, mens de andre udgifter til udvikling af landdistrikter først kan konteres Garantisektionens budget efter vedtagelsen af de nye programmer.

Medlemsstaternes skøn for regnskabsårets udgang viser et meget svagt behov i forhold til bevillingerne på budgettet.